Ramo Kurtanović
<s>Ramo Kurtanović je bosanskohercegovački geolog, savjetnik za istraživanje obojenih metala Federalnog zavoda za geologiju, penzionirani profesor Rudarsko-geološkog fakulteta Univerziteta u Tuzli</s>

<s>Biografija 
Ramo Kurtanović rođen je 20. juna 1949. godine u Tutinu (Srbija).</s><s>Osnovnu školu završio je u Tutinu, a gimnazijsko obrazovanje stekao u Novom Pazaru (1968).</s><s>Diplomirao je geologiju na Rudarsko-geološkom fakultetu u Beogradu, gdje je promoviran u zvanje „diplomirani inženjer geologije“ (1973).</s><s>Postdiplomski studij iz oblasti „Istraživanje ležišta mineralnih sirovina“ završio je u Beogradu, na Odsjeku za geologiju Rudarsko-geološkog fakulteta (1984).</s><s>Tema magistarskog rada bila je: „Ocena potencijalnosti olova i cinka u ležištu  Trepča – Stari trg“.</s><s>Doktorsku disertaciju pod naslovom „Morfogenetska izučavanja u funkciji određivanja potencijalnosti olovo-cinkovih ležišta u rudnom polju 'Trepča'“odbranio je na Rudarsko-geološkom fakultetu Univerziteta u Tuzli, (1990).</s>

<s>Odmah nakon diplomiranja (od 25.10.1973. do 30.09.1988. godine) radio je u rudniku "Trepča" – Stari Trg (kod Kosovske Mitrovice), na početku kao operativni geolog, a poslednjih osam godina (1980. – 1988.), kao šef geološke službe.</s><s>Od 01.10.1988. do 29.02.1992.godine, radio je  u DP "Geoinstitut" – Sarajevo na poslovima odgovornog projektanta za istraživanje metaličnih mineralnih sirovina, nakon čega prelazim na Rudarsko – geološki fakultet u Tuzli, do aprila 2007. godine.</s><s>Nakon toga je angažovan u Federalnom geološkom zavodu u Sarajevu, sve do odlaska u penziju (novembar 2014.godine).</s>

<s>Glavna djela 
 Istraživanje ležišta mineralnih sirovina, Zavod za geologiju (1996), Sarajevo;
Odobren od strane Univerziteta u Tuzli kao novi udžbenik rješenjem broj:03-127/96 od 23.02.1996 god; UDK 622.1/2 (075.8),
 Ležišta mineralnih sirovina,  Univerzitetska knjiga (1997), Sarajevo;
Knjiga je odobrena od starne Univerziteta u Tuzli kao novi udžbenik, UDK 553.04/08:622.322 Ć (075.8)
 Ležišta nemetalnih mineralnih sirovina, Fakultet za metalurgiju i materijale (2000), Zenica, , COBISS/BiH – ID 8704006
 Geologija Bosne i Hercegovine u manuskriptnim zabelješkama akademika Mehmeda Ramovića , Rudarsko-geološko-građevinski fakultet Tuzla, 1999 godine. , COBISS – ID 652 2374
 Brnjica otrgnuta od zaborava,  Udruženje građana Bošnjaka porijeklom iz Sandžaka u FBiH, Sarajevo, 2004,god. :  COBISS  BH – ID 13081862
 Pešterska visoravan prirodno nasljeđe i društvena stvarnost,  Udruženje građana porijeklom iz Sandžaka - Sarajevo, 2004,god. :  COBISS  BH – ID 26221574</s>

<s>Ramo Kurtanović je publicirao i više od 80 naučnih radova iz oblasti geologije, zaštite okoliša i ekologije, kao i iz etnologije i historije Sandžaka, u relevantnim zbornicima i časopisima.</s><s>Autor je više destina elaborata, izvještaja i analiza iz različitih područjaa geoloških istraživanja, a bio je i član više ekspertskih timova u Bosni i Hercegovini.</s>

<s>Služi se ruskim jezikom.</s>

<s>Povezano 
 Tutin
 Geologija</s>

<s>Reference</s>

<s>Bosanskohercegovački geolozi
Biografije, Tutin
Biografije, Tuzla</s>

